stanford-oval/wikipedia huggingface dataset:
Petri Kauko

| Petri Kauko> Henkilötiedot |
| --- | --- |
Syntynyt: 19. marraskuuta 1979 Jyväskylä
Salibandyn pelaaja
Pelipaikka:  Hyökkääjä
Pituus:  178 cm
| Urheilijan ura> Seurat |
| --- | --- | --- | --- |
| Vuodet | Seura | Ottelut (M+S=P) | Ottelut (M+S=P) |
| 1998–2019 | Happee | 674 (304+489=793) | 674 (304+489=793) |
Maajoukkue
| 2012 | Suomi | 3 (1+0=1) | 3 (1+0=1) |
 Seurajoukkueuran tilastot kattavat vain kansalliset sarjat, päivitetty 20. lokakuuta 2019.  Maajoukkueuran tilastot päivitetty 20. lokakuuta 2019.
Petri Kauko (s. 19. marraskuuta 1979 Jyväskylä) on suomalainen salibandyn pelaaja. Kauko edusti koko 21 vuotta kestäneen uransa ajan jyväskyläläistä Happeeta. Hän pelasi ensimmäisen kerran Salibandyliigassa kaudella 1998–1999. Kauko pelasi liigan runkosarjassa ennätykselliset 552 ottelua, joissa hän teki 258 maalia ja sai ennätykselliset 421 syöttöpistettä. Pudotuspeleissä hän teki 46 maalia ja sai 68 syöttöpistettä 122 ottelussa. Hän voitti yhden Suomen-mestaruuden sekä saavutti kolme SM-hopeaa ja kaksi SM-pronssia.
Kauko pelasi Suomen maajoukkueessa kolme ottelua, joissa hän teki yhden maalin.
Michael Flynn

Michael Flynn voi tarkoittaa:
Michael F. Flynn, tieteiskirjailija sekä tilastotieteilijä
Michael T. Flynn, yhdysvaltalainen kenraaliluutnantti.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Michael Flynn”, voi hakea sivunnimihaulla, laajalla sivunnimihaulla tai tekstihaulla.
Maksamme velkaa (vuoden 2005 kappale)

| ”Maksamme velkaa” Artistit Auttavat Aasiaa–2005 |
| --- | --- | --- |

Singlen tiedot
 Julkaistu: 26. tammikuuta 2005
 Formaatti: CD-single
 Tyylilaji: suomirock
 Kesto: 04.05
 Levy-yhtiö: Poko Rekords
Maksamme velkaa on Artistit Auttavat Aasiaa–2005 -nimisen suomalaismuusikoista koostuneen ryhmän vuonna 2005 julkaisema single.
Singlen tuotto luovutettiin Suomen Punaiselle Ristille Aasian tsunamiuhrien auttamiseksi, mukaan lukien kappaleen säveltäneen ja sanoittaneen Juice Leskisen tekijänoikeuskorvaukset. Levyn myyntihinta oli kolme euroa. Single nousi Suomen virallisen singlelistan ykköseksi heti julkaisunsa jälkeen viikolla 5/2005.
Maksamme velkaa -kappaleen levytti alun perin Apua! Orkesteri vuonna 1985. Tuolloin singlen myynnistä kertyneet varat annettiin Etiopian nälänhädän uhrien hyväksi. Vuonna 1985 mukana olleista artisteista Martti Syrjä ja Juha Torvinen ovat ainoat, jotka esiintyvät myös vuoden 2005 versiolla.
Singellä esiintyvät artistit

| --- | --- |
 Kalle Ahola  Ilkka Alanko  Pauli Hanhiniemi  Heinie  Maritta  Jonsu  Anssi Kela  Timo Kotipelto  Anton Laurila  Juha Lehti :  Ville Leinonen  Hanna Pakarinen  Timo Rautiainen  Jussi Selo  Martti Syrjä  Maija Vilkkumaa  Toni Wirtanen  Juha Torvinen  Sami Ruusukallio  Aku Syrjä
Michael Foot

Michael Foot vuonna 1981.
Michael Mackintosh Foot (23. heinäkuuta 1913 – 3. maaliskuuta 2010) oli brittiläinen poliitikko. Hän syntyi Plymouthissa, Devonissa, ja toimi Työväenpuolueen puoluejohtajana 1980–1983.
Foot toimi muun muassa vuosina 1976–1979 parlamentin alahuoneen johtajana ja vuosina 1974–1976 Yhdistyneen kuningaskunnan työministerinä. Hän oli ehdolla parlamentin jäseneksi ensimmäistä kertaa vuonna 1935 (22-vuotiaana), ja ensimmäistä kertaa hän pääsi parlamenttiin vuonna 1945.
Michael Footista tuli Britannian historian kaikkien aikojen pitkäikäisin puoluejohtaja 93-vuotispäivänään 23. heinäkuuta 2006, jolloin hän rikkoi päivää ennen 93-vuotispäiväänsä maaliskuussa 2005 kuolleen James Callaghanin aiemman ennätyksen.
Padma Shri

Padma Shri -palkinto.
Padma Shri (hindiksi पद्म श्री, Padma Śrī; myös Padma Shree, Padmashree, Padma Sree tai Padma Sri) on palkinto, jonka Intian valtio myöntää yleensä Intian kansalaiselle tunnustukseksi merkittävistä ansioista eri aloilla, kuten taiteessa, koulutuksessa, teollisuudessa, kirjallisuudessa, luonnontieteissä, urheilussa, yhteiskunnallisessa työssä ja julkisessa toiminnassa.
Palkinto on Intian neljänneksi korkein siviilipalkinto. Sitä merkittävämpiä ovat Bharat Ratna, Padma Vibhushan ja  Padma Bhushan. Kääntöpuolella palkinnossa on sanat "Padma" ja "Shri" devanagarilla, ja niiden välissä on lootuskukka. Sanskritinkielinen sana "padma" on suomeksi "lootus". Kummallakin puolella oleva geometrinen kuvio on kiillotettua pronssia. Kohokuviot ovat valkokultaa.
Aiheesta muualla

Wikimedia Commonsissa on kuvia tai muita tiedostoja aiheesta .
Padma Awardees, Ministry of Home Affairs, Government of India (Arkistoitu – Internet Archive) Luettelo vuoden 1999 jälkeen palkituista.
Luettelo Suomen kirvoista

Luettelo Suomen kirvoista sisältää Suomesta tavatut, yläheimoihin Aphidoidea ja Phylloxeroidea kuuluvat kirvalajit. Vuoden 2010 Suomen lajiston uhanalaisarvioinnin mukaan Suomesta on tavattu 479 kirvalajia. Lajit Aphis umberella, Gootiella tremulae sekä Kaltenbachiella pallida on luokiteltu hävinneiksi (RE) Muutamia lajeja tavataan ainoastaan kasvihuoneissa tai muissa sisätiloissa.
Lajit ovat luettelossa systemaattisessa järjestyksessä heimoittain. Suomenkielinen nimi on mainittu, jos sellainen on tiedossa. Nimien lähteenä on pääosin toiminut  (Arkistoitu – Internet Archive). Vain sisätiloissa tavattavat lajit on merkitty erikseen.
heimo havukirvat Adelgidae > alaheimo Adelginae

Adelges lapponicus – lapinhavukirva
Adelges laricis – pikkuhavukirva
Adelges tardus
Adelges abietis – isohavukirva
Adelges viridis – viherhavukirva
Adelges pectinatae – pihtakirva
Adelges cooleyi
heimo havukirvat Adelgidae > alaheimo Pineinae

Pineus cembrae – sembrakirva
Pineus pineoides – kuusenrunkokirva
Pineus pini – mäntykirva
heimo kääpiökirvat Phylloxeridae

Acanthochermes quercus
Phylloxera coccinea – tammikääpiökirva
heimo Aphididae > alaheimo kuusikirvat Mindarinae

Mindarus abietinus – hopeakuusikirva
Mindarus obliquus – valkokuusikirva
heimo Aphididae > alaheimo naamiokirvat Thelaxinae

Thelaxes dryophila
Glyphina betulae
Glyphina jacutensis
Glyphina pseudoschrankiana
heimo Aphididae > alaheimo jauhiaiskirvat Hormaphidinae

Cerataphis orchidearum (vain sisätiloissa)
Hamamelistes betulinus
Hormaphis betulae
Anoecia corni – kanukkakirva
Anoecia nemoralis
Anoecia vagans
Anoecia zirnitsi
heimo Aphididae > alaheimo poppelikirvat Pemphiginae

Eriosoma ulmi – herukanjuurikirva
Colopha compressa
Kaltenbachiella pallida RE
Tetraneura ulmi – jalavanpussikirva
Pachypappa populi
Pachypappa tremulae
Pachypappa vesicalis
Pachypappa warshavensis
Gootiella tremulae RE
Pachypappella lactea
Prociphilus bumeliae
Prociphilus pini – männynjuurikirva
Prociphilus xylostei – kuusenjuurikirva
Thecabius affinis
Pemphigus bursarius – salaatinjuurikirva
Pemphigus borealis
Pemphigus fuscicornis
Pemphigus passeki
Pemphigus populi
Pemphigus populinigrae – jäkkäräkirva
Pemphigus saliciradicis
Pemphigus spyrothecae
Baizongia pistaciae
Geoica setulosa
Geoica utricularia
Paracletus cimiciformis
Forda formicaria
Forda marginata
Smynthurodes betae
heimo Aphididae > alaheimo kirjokirvat Drepanosiphinae

Drepanosiphum platanoidis
heimo Aphididae > alaheimo Myzocallidinae

Symydobius oblongus
Clethrobius comes
Euceraphis punctipennis – hieskoivukirva
Euceraphis betulae – rauduskoivukirva
Callipterinella calliptera
Callipterinella minutissima
Callipterinella tuberculata
Calaphis arctica
Calaphis betulicola
Calaphis flava
Betulaphis brevipilosa
Betulaphis pelei
Betulaphis quadrituberculata
Monaphis antennata
Myzocallis coryli – pähkinäkirva
Myzocallis myricae
Tuberculatus querceus
Tuberculatus annulatus
Pterocallis albidus
Pterocallis alni
Pterocallis maculatus
Tinocallis platani
Tinocallis nevskyi
Eucallipterus tiliae – lehmuskirva
Therioaphis brachytricha
Therioaphis luteola – apilakirva
Therioaphis riehmi
Therioaphis subalba
Therioaphis tenera
Therioaphis trifolii – mailaskirva
heimo Aphididae > alaheimo Phyllaphidinae

Phyllaphis fagi – pyökkikirva
heimo Aphididae > alaheimo Saltusaphidinae

Thripsaphis caespitosae
Thripsaphis caricicola
Thripsaphis cyperi
Thripsaphis producta
Thripsaphis verrucosa
Thripsaphis brevicornis
Subsaltusaphis aquatilis
Subsaltusaphis flava
Subsaltusaphis lambersi
Subsaltusaphis pallida
Subsaltusaphis picta
Subsaltusaphis rossneri
Saltusaphis lasiocarpae
Iziphya austriaca
Iziphya bufo – hietikkosarakirva
Juncobia leegei
heimo Aphididae > alaheimo Chaitophorinae

Periphyllus aceris
Periphyllus coracinus
Periphyllus lyropictus
Periphyllus testudinaceus
Chaitophorus furcatus
Chaitophorus lapponum
Chaitophorus leucomelas
Chaitophorus nigricantis
Chaitophorus populeti
Chaitophorus populialbae
Chaitophorus ramicola
Chaitophorus salicti
Chaitophorus tremulae
Laingia psammae
Atheroides hirtellus
Atheroides serrulatus
Sipha glyceriae
Sipha littoralis
Sipha arenarii
Sipha elegans
Sipha maydis
Chaetosiphella berlesei
heimo Aphididae > alaheimo Pterocommatinae

Pterocomma jacksoni
Pterocomma konoi
Pterocomma populeum
Pterocomma rufipes
Pterocomma salicis
Pterocomma tremulae
Plocamaphis amerinae
Plocamaphis flocculosa
heimo Aphididae > alaheimo puukirvat Lachninae

Lachnus roboris – tammikirva
Tuberolachnus salignus
Maculolachnus submacula
Protrama flavescens
Protrama ranunculi
Trama centaureae
Trama rara
Trama troglodytes
Eulachnus agilis
Eulachnus brevipilosus
Eulachnus rileyi
Schizolachnus pineti – nukkaneulaskirva
Cinara confinis – pihdanoksakirva
Cinara costata
Cinara cuneomaculata
Cinara cupressi
Cinara hyperophila
Cinara laricis – sokerioksakirva
Cinara nuda
Cinara piceae – jättioksakirva
Cinara piceicola
Cinara pilicornis – kuusenversokirva
Cinara pilosa
Cinara pinea – männynversokirva
Cinara pini – männynoksakirva
Cinara pinihabitans
Cinara piniphila
Cinara pruinosa
Cinara juniperi
Cinara smolandiae
Magalie Pottier

Magalie Pottier
Magalie Pottier (s. 16. maaliskuuta 1989 Nantes) on ranskalainen pyöräilijä. Hän sijoittui vuoden 2012 kesäolympialaisissa Lontoossa seitsemänneksi naisten BMX-pyöräilyssä. Hänellä on lukuisia Ranskan-, Euroopan- ja maailmanmestaruuksia. Häntä on valmentanut Fabrice Vettoretti.
Pathfinder

Wikisanakirjassa on tähän liittyvä sananselitys: .
Pathfinder voi tarkoittaa ainakin seuraavia:
Pathfinder, roolipeli
Pathfinder: Kingmaker, roolipeliin perustuva videopeli
Pathfinder, vuoden 1982 videopeli
Pathfinder, Marcus Nispelin ohjaama elokuva vuodelta 2007
Pathfinder-Plus, NASAn miehittämätön lentokone
Pathfinder-luokka, tiedusteluristeilijäluokka
HMS Pathfinder (1904), Pathfinder-luokan tiedusteluristeilijä
HMS Pathfinder (G10), P-luokan hävittäjä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pathfinder”, voi hakea sivunnimihaulla, laajalla sivunnimihaulla tai tekstihaulla.
Mauri Auvinen

Mauri Vilhelm Auvinen (18. elokuuta 1927 Pieksämäki – 22. maaliskuuta 2017 Kuopio) oli suomalainen päätoimittaja, joka sai professorin arvonimen.
Henkilöhistoria

Auvisen vanhemmat olivat verotoimenjohtaja Jukka Auvinen ja Edla Lydia Malkki ja puoliso Sirkka-Liisa Ipatti. Auvinen tuli ylioppilaaksi 1947 ja valmistui yhteiskuntatieteiden kandidaatiksi Helsingin yliopistosta 1952. Hän oli Kainuun Sanomien toimittaja 1951–1952 ja toimitussihteeri 1952–1955, Kajaanin päätoimittaja 1955–1957 ja Savon Sanomien taloustoimittaja 1957–1959, toimituspäällikkö 1959–1960 ja pitkäaikainen päätoimittaja 1960–1987. Hän tuli tunnetuksi myös Savon Sanomien kolumnistina. Professorin arvonimen Auvinen sai 1985 ja Valtion tiedonjulkistamispalkinnon 1987.
Toimitustöitä

Veikko Huovinen: Lohkaisuja, 1979, Jouni Hirvaskeron kanssa
Kertomuksia saloilta: Erätulilta -82, 1981, Jouni Hirvaskeron kanssa
Jorma Ollikainen: Pieninkä: erätarinoita Itä-Karjalasta 1942–44, 1985 Jouni Hirvaskeron kanssa
Aiheesta muualla

Mauri Auvinen Biografiasampo.
Mariah Carey (albumi)

| Mariah Carey Mariah Carey |
| --- | --- | --- |

Studioalbumin tiedot
 Äänitetty : joulukuu 1988‎ – kevät 1990
 Julkaistu: 13. kesäkuuta 1990 (Yhdysvallat)  17. heinäkuuta 1990 (Iso-Britannia)
 Tuottaja(t): Mariah Carey, Rhett Lawrence, Ric Wake, Narada Michael Walden, Ben Margulies, Walter Afanasieff
 Tyylilaji: pop, R&B
 Kesto: 46.32
 Levy-yhtiö: Columbia
Mariah Careyn muut julkaisut
|   | Mariah Carey 1990 | Emotions 1991 |
Singlet albumilta Mariah Carey
 ”Vision of Love” Julkaistu: 15. toukokuuta 1990  ”Love Takes Time” Julkaistu: 11. syyskuuta 1990  ”Someday” Julkaistu: 13. marraskuuta 1990  ”I Don’t Wanna Cry” Julkaistu: 25. huhtikuuta 1991  ”There’s Got to Be a Way” Julkaistu: 6. toukokuuta 1991
Mariah Carey on yhdysvaltalaisen pop- ja R&B-laulajan Mariah Careyn esikoisalbumi, joka julkaistiin Yhdysvalloissa 13. kesäkuuta 1990. Vaikka albumin myyntiluvut kasvoivat alussa hitaasti, Careysta tuli kotimaassaan tähti. Neljä albumin kappaleista oli sijalla yksi Billboard Hot 100 -listalla, kun taas albumi vietti yksitoista viikkoa Billboard 200 -albumilistan kärjessä. 15. joulukuuta 1999 mennessä albumia oli myyty yhdeksänkertaista platinaa. Tähän mennessä sitä on myyty maailmanlaajuisesti yli 15 miljoonaa kappaletta.
Tommy Mottola ja muut Sony Musicin ja Columbia Recordsin johtajat uskoivat, että Careysta voisi tulla seuraava suuri supertähti, joten joukko levy-yhtiöiden johtajia koordinoi esikoisalbumin huolella. Sen tuottajiksi valittiin kolme sen ajan parhaimmista tuottajista, Rhett Lawrence, Ric Wake ja Narada Michael Walden.
Ennen Mariah Carey -albumin julkaisua Carey esitti kolme laulua kutsuvierasyleisölle, sekä vieraili The Arsenio Hall Show -televisio-ohjelmassa ja Columbia Recordsin järjestämässä esiintymisessä NBA:n finaalissa. Careyta pyydettiin myös tekemään kiertue, mutta hän kieltäytyi, sillä siihen aikaan hän vielä kärsi esiintymispelosta.
Mariah Carey oli ensimmäisellä listaviikollaan Yhdysvaltojen Billboard 200 -listan sijalla kahdeksankymmentä, mutta nousi neljännellä viikollaan kahdenkymmenen joukkoon ja 43. viikolla julkaisusta albumi nousi lopulta sijalle yksi. Kaiken kaikkiaan Mariah Carey viihtyi albumilistalla 113 viikkoa ja sitä myytiin pelkästään Yhdysvalloissa yhdeksän miljoonaa, mikä teki siitä yhden maan myydyimmistä albumeista. Mariah Carey menestyi melko hyvin myös Kanadassa, missä sitä myytiin seitsemänkertaista platinaa ja Isossa-Britanniassa ja Australiassa, missä albumi oli ensimmäisellä listaviikollaan kuudes.
Albumi oli ehdolla vuoden albumiksi Grammy-gaalassa vuonna 1999. Sen lisäksi albumin kappale ”Vision of Love” oli ehdolla vuoden kappaleeksi, vuoden levytykseksi ja parhaaksi naispoplaulajan esitykseksi, joista se voitti viimeeksimainitun. Samana vuonna Carey palkittiin myös parhaana uutena artistina.
Helsingin Sanomien Markku Fagerlund moitti menestystä saanutta albumia pienestä laskelmoinnista ja varman päälle pelaamisesta, vaikka kirjoittikin kaiken olevan albumilla periaatteessa kohdallaan: ”Tulkinnat tihkuvat tunnetta, omat sävellykset toimivat tavanomaisuudestaan huolimatta, toteutus on moitteeton.” Hän antoi albumille kaksi tähteä viidestä.
Kappaleet

Vision of Love – 3.29
There’s Got to Be a Way – 4.52
I Don't Wanna Cry – 4.48
Someday – 4.06
Vanishing – 4.11
All in Your Mind – 4.43
Alone in Love – 4.11
You Need Me – 3.51
Sent from up Above – 4.04
Prisoner – 4.22
Love Takes Time – 3.49
Käännös suomeksi
MM-tatti

MM-tatti -kisojen yötatti-sarjan satoa vuodelta 2012.
MM-tatti on vuosittain pidettävä leikkimielinen kilpailu, missä kilpaillaan herkkutattien poimimisen mestaruudesta. MM-tatti-kisat järjestetään Joensuussa entisen Kiihtelysvaaran kunnan alueella. Kisapäivänä järjestetään kisakeskuksessa samanaikaisesti koko perheen tapahtuma, Tattikarnevaali.
Säännöt

Kisoissa kilpaillaan siitä, kuka kerää eniten I ja II luokan herkkutatteja. Vuoden 2013 ja 2014 kisoissa voi kerätä myös kantarelleja. Kilpailuaika on kaksi tuntia. Kolmosluokan tatteja tai muita sieniä ei hyväksytä. Kilpailualue pysyy visusti salaisuutena lähtöhetkeen saakka. Järjestäjät huolehtivat mahdollisesta kuljetuksesta kilpailualueelle ja takaisin kisakeskukseen.
Kilpailijat asetetaan paremmuusjärjestykseen kerätyn tattimäärän painon mukaan. Kilpailuun hyväksytään sallitussa ajassa, sallitulta alueelta kerätyt tatit. Kilpailu sopii niin ammattilaisille, harrastajille kuin sienestämisestä ja luonnossa liikkumisesta kiinnostuneille. Varsinaista tattituntemusta ei kilpailussa tarvita, sillä kilpailutuomarit luokittelevat tatit.
Historia

Herkkutatin keräämisen maailmanmestaruuskisat, MM-tatti pidettiin ensimmäisen kerran elokuussa 2008 Joensuun Kiihtelysvaarassa. Tällöin kisoissa oli yksilösarja. Vuonna 2009 yksilösarjan lisäksi mukana oli joukkuesarja ja vuoden 2010 kisoissa oli kolme sarjaa; yksilö-, joukkue ja nuorisosarja alle 18-vuotiaille. MM-tatin historia juontaa kuitenkin juurensa vuoteen 1994, jolloin silloisessa Kiihtelysvaaran kunnassa järjestettiin kylätapahtuma nimeltä Elosalama. Vuosittaisessa Elosalamassa oli ohjelmanumeroina erilaisia kilpailuja kyläläisille ja joka vuosi tapahtumassa oli eri teema. Tatit tulivat mukaan kuvioihin aluksi kilpailuna, jossa tapahtumaan piti tuoda suurin tatti. Myös reseptikilpailuja pidettiin. Ensimmäiset MM-kisat saivat syntynsä siitä, kun tapahtuman vetäjä Juhani Nuutinen pyysi rahaa tattien keruun SM-kilpailuihin. Silloinen kaupunginjohtaja Juhani Meriläinen vastasi kieltävästi, mutta lupari rahoitusta, jos järjestettäisiin MM-kisat.
Vuosien mittaan herkkutatin poimimisen MM-kisoissa ja tattikarnevaaleissa on ollut nimekkäitäkin juontajia ja esiintyjiä, kuten Riitta Väisänen, Aki Parviainen, Ari Vatanen, Sari Tamminen ja Jaakko Salonoja. Vuonna 2009 tapahtumassa oli jopa Tattiradio, joka teki suoraa lähetystä metsästä tapahtumapaikalle kylätalolle.
Pathet Lao

Pathet Lao (laoksi ປະເທດລາວ, 'laojen maa') oli kansallismielinen kommunistinen aseellinen vastarintaliike Laosissa vuosina 1950–1975. Pathet Lao taisteli Vietnamista käsin ranskalaista siirtomaahallintoa vastaan . Pathet Laon poliittinen siipi oli 1956 perustettu Neo Lao Hak Xat (Lao Patriotic Front, Laosin isänmaallinen rintama, LPF) . Pathet Lao syrjäytti Pohjois-Vietnamin tukemana Laosin monarkian 1975 ja perusti maahan sosialistisen hallinnon . Pathet Lao -liike sai sissisotavuosinaan koulutusta Pohjois-Vietnamin Việt Minhiltä ja aseellista tukea Vietkongilta ja Neuvostoliitolta . Vallankumouksen jälkeen liike sulautui Laosin kommunistiseen puolueeseen (Parti révolutionnaire populaire lao, laoksi ພັກປະຊາຊົນປະຕິວັດລາວ, phak pasason pativat lao). Liikkeen johtohahmoja olivat prinssi Souphanouvong, Nouhak Phoumsavanh, Kaysone Phomvihane ja Khamtai Siphandon.
Park City Mountain Resort

| Park City Mountain Resort |
| --- | --- |
 Eagle Race Arena Park City Mountain Resortissa.
Paikkakunta::  Park City, Utah, Yhdysvallat
Vuoret:: Jupiter, Jupiter Peak, Ninety-Nine 90, Murdock Peak
Yläasema:: 3 056 m
Ala-asema:: 2 072 m
Korkeusero:: 984 m
Laskettelualue:: 29,5 km2
Laskettelurinteitä:: 348 kpl
Laskettelupuistoja:: 10 kpl
Vapaalaskurinteitä:: 13 kpl
Pisin rinne:: Homerun – 5,6 km
Hiihtohissejä:: 41 kpl
Hissikapasiteetti:: 31 000 henkilöä/h
Lumisadekertymä:: 9,02 m
Lumetus:: Kyllä, 2 km2
Valaistus:: Ei
Park City Mountain Resort on talviurheilukeskus Park Cityssä Utahissa Yhdysvalloissa.
Park City Mountain Resortissa järjestettiin osa vuoden 2002 talviolympialaisten kilpailuista. Alue on kooltaan 3 000 hehtaaria. Se on yksi suosituimmista talviurheilukeskuksista Pohjois-Amerikassa.
Talviolympialaiset 2002

Park City Mountain Resortin Eagle Race Arenalla järjestettiin 2002 talviolympialaisten suurpujottelukilpailut niin alppihiihdossa kuin lumilautailussakin sekä lumilautailun lumikourukilpailut. Kilpailurinteenä toimi suurpujotteluissa C.B.’s Run ja tuolloin vielä samanniminen lumikouru on nimetty myöhemmin Eagle Superpipeksi.
Aiheesta muualla

Park City Mountain Resort
Mariagerfjordin kunta

| Mariagerfjordin kunta |
| --- | --- |
 Kunnan sijainti Tanskan kartalla.
Valtio:   Tanska
Alue:  Pohjois-Jyllannin alue
Keskustaajama:  Hobro ja Hadsund
Hallinto:  
 – Pormestari:  Hans Christian Maarup
Pinta-ala:  
 – Kokonaispinta-ala:  718,3 km²
Väkiluku:  41 743
 – Väestötiheys:  58,1 as./km²
 
 www.mariagerkom.dk 
 Tilastotietojen lähteenä Danmarks Statistik. Väkiluvun ajankohta 1.4.2020 ja pinta-alan vuosi 2020. 
Infobox OKVirheellinen NIMI-arvo: 
Mariagerfjord on Pohjois-Jyllannin alueella Tanskassa sijaitseva kunta. Vuoden 2020 huhtikuussa kunnassa oli 41 743 asukasta, ja sen pinta-ala oli 718,3 neliökilometriä. Kunnan keskustaajama on nimeltään Hobro.
Kunta syntyi 1. tammikuuta 2007 Tanskan kuntauudistuksen seurauksena, jolloin entiset Ardenin, Hadsundin ja Hobron kunnat sekä osa entistä Mariagerin kuntaa yhdistyivät.
Kunta sijaitsee Mariagerin vuonon ympärillä, mistä sen nimi myös juontuu.
Aiheesta muualla

Wikimedia Commonsissa on kuvia tai muita tiedostoja aiheesta .
Mariagerfjordin kunnan kotisivut (Arkistoitu – Internet Archive) (tanskaksi)
Padjelanta

Kansallispuiston sijainti merkitty numerolla 4.
Näkymää kansallispuistosta
Padjelanta on kansallispuisto Pohjois-Ruotsissa Jokimukan kunnan alueella. Se rajoittuu idästä Sarekin kansallispuistoon, mutta sillä on yhteistä rajaa myös Stora Sjöfalletin kansallispuiston kanssa. Lännestä Padjelanta rajoittuu Norjaan. Yhdessä Padjelanta, Stora Sjöfallet ja Sarek muodostavat Euroopan suurimman ja vanhimman luonnonpuistoalueen, jota kutsutaan Laponiaksi. Padjelantan kansallispuisto perustettiin vuonna 1963, ja pinta-alaa sillä on 198 400 ha eli 1984 km²).
Alueella on useita vuorenhuippuja, joista korkeimmat yltävät lähes kahteentuhanteen metriin. Padjelanta on kuuluisa kauniista järvimaisemistaan ja monipuolisesta luonnostaan. Alueella elävät muun muassa naali, tunturipöllö, ahma, maakotka ja tunturisopuli. Kansallispuistoalueella on useita merkittyjä vaellusreittejä ja yöpymispaikkoja.
Kansallispuisto toimii myös poronhoitoalueena: siellä laiduntavat kesäisin kolmen saamelaiskylän porot.
Aiheesta muualla

Wikimedia Commonsissa on kuvia tai muita tiedostoja aiheesta .
Padjelanta.se (ruotsiksi)
Sveriges nationalparker: Padjelanta / Badjelánnda nationalpark (ruotsiksi)
Ruotsin kansallispuistot
Abisko
Björnlandet
Blå Jungfrun
Dalby Söderskog
Djurö
Fulufjället
Färnebofjärden
Garphyttan
Gotska Sandön
Haaparannan saaristo
Hamra
Kosterhavet
Muddus
Norra Kvill
Padjelanta
Pieljekaise
Sarek
Skuleskugen
Sonfjället
Stenshuvud
Stora Sjöfallet
Store Mosse
Söderåsen
Tiveden
Tresticklan
Tyresta
Töfsingdalen
Vadvetjåkka
Åsnen
Ängsö
Marja-Leena Tiainen

Marja-Leena Tiainen (s. 10. lokakuuta 1951 Kuopion maalaiskunta) on suomalainen kirjailija. Hän on kirjoittanut lasten- ja nuortenkirjoja, selkokirjoja ja romaaneja.
Tiainen valmistui merkonomiksi vuonna 1971 Kuopion kauppaoppilaitoksesta. Hänen esikoisteoksensa oli lastenkirja Pullopoika, joka ilmestyi vuonna 1987. Tiaisen teoksia on käännetty ruotsiksi, tanskaksi, liettuaksi, viroksi ja puolaksi. Vuonna 2013 hänelle myönnettiin taiteilijaeläke.  Tiainen on kirjoittanut Heli Maruk -nomellä viihdetarinoita Kolmiokirjan Lääkäri- ja Kulta-sarjoihin sekä SinäMinä-, Regina, ja Perjantai-lehtiin vv. 1983 - 2000.
Tiainen oli Suomen Kirjailijaliiton johtokunnan varajäsen vv. 2016 - 2018 ja varsinainen jäsen 2019 - 2021. Hän oli Runeberg-kirjallisuuspalkintoraadin ja valitsijaraadin jäsen vv. 2017 ja 2018 sekä 2021 ja 2022. Hänelle myönnettiin Kirjailijaliiton kunniajäsenyys 2023.
Tiainen asuu Kuopiossa. Vuosina 1975–2013 hän asui Liperin Viinijärvellä.